
	Parlamentul României

Camera Deputaţilor
Comisia pentru agricultură, silvicultură, industrie alimentară

și servicii specifice

 


București, 02.05.2018

Nr.4c-4/296
Prezentul raport înlocuieşte în totalitate raportul 

transmis cu  adresa nr. 4c-4/419/25.09.2017
RAPORT ÎNLOCUITOR

asupra proiectului de Lege pentru modificarea art.5 alin.(2) din Legea nr.192/2010 privind trecerea unor drumuri forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora
(PL.x 261/2017)

În conformitate cu prevederile art. 70 din Regulamentul Camerei Deputaţilor, republicat, cu modificările și completările ulterioare,  în ședința din 11 octombrie 2017, plenul Camerei Deputaților a hotărât retrimiterea la Comisia pentru agricultură, silvicultură, industrie alimentară şi servicii specifice în vederea examinării și depunerii unui nou raport, a proiectului de Lege pentru modificarea art.5 alin.(2) din Legea nr.192/2010 privind trecerea unor drumuri forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora, transmis cu adresa nr. PL.x 261 din 11 octombrie 2017.

Conform prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 27 iunie 2017, cu respectarea prevederilor art.75 alin. (2) din Constituţia României, republicată.

La întocmirea raportului înlocuitor Comisia a avut în vedere:

· avizul favorabil al Consiliului Legislativ (nr. 265/25.04.2017);

· avizul favorabil al Comisiei pentru administrație și amenajarea teritoriului;
· punctul de vedere al Guvernului prin care nu se susține adoptarea proiectului de lege. 
Proiectul de lege  are ca obiect de reglementare  modificarea alin.(2) al art.5 din Legea nr. 192/2010 privind trecerea unor drumuri forestiere și a lucrărilor de corectare a torenților din domeniul public al statului și din administrarea Regiei Naționale a Pădurilor – ROMSILVA în domeniul public al unor unități administrativ-teritoriale și în administrarea consiliilor locale ale acestora.  
 Membrii Comisiei pentru agricultură, silvicultură, industrie alimentară şi servicii specifice au examinat proiectul de lege  sus menţionat  în şedinţa din 17 aprilie 2018. La lucrările Comisiei şi-au înregistrat prezenţa un număr de 24 deputaţi, din totalul de 25 membri ai acesteia.

La dezbaterea proiectului au participat, ca invitați, în conformitate cu prevederile art. 55 din Regulamentul Camerei Deputaţilor, republicat, din partea Ministerului Apelor si Pădurilor, domnul Dan Deleanu, subsecretar de stat și domnul Daniel Dicu, director.

În urma examinării proiectului de lege şi a opiniilor exprimate de către membrii comisiei, s-a hotărât, în unanimitate de voturi, să se supună plenului Camerei Deputaţilor adoptarea proiectului de Lege pentru modificarea art.5 alin.(2) din Legea nr.192/2010 privind trecerea unor drumuri forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora, cu amendamentele admise redate în anexa care face parte integrantă din prezentul raport.

În raport cu obiectul şi conţinutul său, proiectul de lege face parte din categoria legilor organice.

	PREŞEDINTE,

 Alexandru STĂNESCU 
	SECRETAR, 

Dan CIOCAN


 Șef serviciu, Anton Păştinaru            
Anexă

AMENDAMENTE ADMISE 
	Nr.

crt.
	Text Legea nr.192/2010
	Text Senat
	Text propus comisie
	Motivarea amendamentelor

	1. 
	------------------
	L E G E

pentru modificarea art.5 alin.(2) din Legea nr.192/2010 privind trecerea unor drumuri forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora

	L E G E

pentru modificarea Legii nr.192/2010 privind trecerea unor drumuri forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora
	

	2. 
	-------------
	Articol unic. – Alineatul (2) al articolul 5 din Legea nr.192/2010 privind trecerea unor drumuri forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora, publicată în Monitorul Oficial al României, Partea I, nr.695 din 18 octombrie 2010, cu modificările și completările ulterioare, se modifică și va avea următorul cuprins: 
	Articol unic. – Legea nr.192/2010 privind trecerea unor drumuri forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora, publicată în Monitorul Oficial al României, Partea I, nr.695 din 18 octombrie 2010, cu modificările și completările ulterioare, se modifică și va avea următorul cuprins: 
	

	3. 
	---------------
	------------
	1. Titlul legii se modifică și va avea următorul cuprins: 

„LEGE

privind trecerea unor drumuri forestiere, a  căilor ferate forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora”

	ca urmare a modificărilor survenite în textul legii. 

	4. 
	Art.1. - (1) Prin derogare de la dispoziţiile art. 10 şi art. 34 alin. (1) din Legea nr. 46/2008- Codul silvic, cu modificările şi completările ulterioare, se aprobă trecerea, cu titlu gratuit, a unor drumuri forestiere, a lucrărilor de corectare a torenţilor, precum şi a terenurilor aferente acestora din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora.
(11)Transmiterea drumurilor forestiere şi a lucrărilor de corectare a torenţilor, precum şi a terenurilor aferente acestora din proprietatea publică a statului şi din administrarea Regiei Naţionale a Pădurilor - Romsilva în proprietatea publică a unităţilor administrativ-teritoriale şi administrarea consiliilor locale se face pe bază de măsurători topografice de către Regia Naţională a Pădurilor - Romsilva.


	---------------- 
--------------


	2. La articolul 1, alineatele (1) și (11) se modifică și vor avea următorul cuprins:

   „Art.1. - (1) Prin derogare de la dispoziţiile art. 10 şi art. 34 din Legea nr. 46/2008 - Codul silvic, republicată, cu modificările şi completările ulterioare, se aprobă trecerea, cu titlu gratuit, a unor drumuri forestiere, a căilor ferate forestiere și a lucrărilor de corectare a torenţilor, precum şi a terenurilor aferente acestora din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora.

Autor: Comisia pentru agricultură

    „(11)Transmiterea drumurilor forestiere, a căilor ferate forestiere și a lucrărilor de corectare a torenţilor, precum şi a terenurilor aferente acestora din proprietatea publică a statului şi din administrarea Regiei Naţionale a Pădurilor - Romsilva în proprietatea publică a unităţilor administrativ-teritoriale şi administrarea consiliilor locale se face pe bază de măsurători topografice de către Regia Naţională a Pădurilor – Romsilva. Sumele necesare pentru finanțarea măsurătorilor topografice se asigură de la bugetul de stat, anual de către Ministerul Finanțelor Publice. 

Autori: 
deputat PNL - Corneliu Olar deputat PSD – Ioan Dîrzu


	

	5. 
	Articolul 2
Drumurile forestiere, lucrările de corectare a torenţilor, precum şi terenurile aferente acestora care fac obiectul trecerii, cu titlu gratuit, din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora se stabilesc prin hotărâre a Guvernului la cererea consiliului local, a consiliului judeţean sau a Consiliului General al Municipiului Bucureşti, după caz.


	--------------
	3. Articolul  2  se modifică și va avea următorul cuprins:

    „Art.2. - Drumurile forestiere, căile ferate forestiere și lucrările de corectare a torenţilor, precum şi terenurile aferente acestora care fac obiectul trecerii, cu titlu gratuit, din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora se stabilesc prin hotărâre a Guvernului la cererea consiliului local, a consiliului judeţean sau a Consiliului General al Municipiului Bucureşti, după caz.”
Autor: Comisia pentru agricultură


	

	6. 
	Articolul 3
Orice restricţie de circulaţie pe drumurile forestiere se poate face numai cu aprobarea autorităţii publice centrale care răspunde de silvicultură.


	------------
	4. Articolul 3 se modifică și va avea următorul cuprins :

     „Art. 3. - Orice restricţie de circulaţie pe drumurile forestiere și pe căile ferate forestiere se poate face numai cu aprobarea autorităţii publice centrale care răspunde de silvicultură.

Autor: Comisia pentru agricultură
	

	7. 
	Art.5. - (1) Drumurile forestiere, lucrările de corectare a torenţilor, precum şi terenurile forestiere aferente acestora, prevăzute la art. 1, nu pot fi trecute în domeniul privat al unităţilor administrativ-teritoriale prin hotărâre a consiliului local, a consiliului judeţean sau a Consiliului General al Municipiului Bucureşti, după caz.

      (2) Este interzisă schimbarea categoriei de folosinţă silvică şi a destinaţiei pentru terenurile forestiere prevăzute la art. 2, cu excepţia terenurilor necesare realizării şi/sau extinderii şi/sau modernizării următoarelor categorii de lucrări: drumuri de interes naţional, judeţean sau local. Terenurile vor putea fi utilizate în scopul realizării şi/sau extinderii şi/sau modernizării drumurilor de interes naţional, judeţean sau local după finalizarea procedurilor prevăzute de legislaţia în vigoare referitoare la scoaterea definitivă şi ocuparea temporară a terenurilor din fondul forestier naţional.


	-----------------

   „(2) Este interzisă schimbarea categoriei de folosinţă silvică şi a destinaţiei pentru terenurile forestiere prevăzute la art. 2, cu excepţia terenurilor necesare realizării sau extinderii următoarelor categorii de lucrări: drumuri de interes naţional, judeţean sau local. Drumurile forestiere trecute în domeniul public al unităților administrativ-teritoriale și în administrarea consiliilor locale ale acestora vor putea fi utilizate în scopul dezvoltării și modernizării infrastructurii rutiere în zonă de interes național, județean sau local.”


	5. Articolul 5 se modifică și va avea următorul cuprins: 
      „Art.1. - (1) Drumurile forestiere, căile ferate forestiere și lucrările de corectare a torenţilor, precum şi terenurile forestiere aferente acestora, prevăzute la art. 1, nu pot fi trecute în domeniul privat al unităţilor administrativ-teritoriale prin hotărâre a consiliului local, a consiliului judeţean sau a Consiliului General al Municipiului Bucureşti, după caz.

       (2) Este interzisă schimbarea categoriei de folosinţă silvică şi a destinaţiei pentru terenurile forestiere prevăzute la art. 2, cu excepţia terenurilor necesare realizării sau extinderii următoarelor categorii de lucrări: drumuri de interes naţional, judeţean sau local. Prin derogare de la prevederile art.37 alin.(3) și art.41 din Legea nr.46/2008, cu modificările și completările ulterioare, drumurile forestiere trecute în domeniul public al unităților administrativ-teritoriale și în administrarea consiliilor locale ale acestora vor putea fi utilizate în scopul dezvoltării și modernizării infrastructurii rutiere în zonă de interes național, județean sau local.”

Autor: 
deputat UDMR - Loránd-Bálint Magyar 
	Considerăm a fi necesară și oportună introducerea unei asemenea derogări, pentru că aceasta va permite dezvoltarea infrastructurii rutiere în zonele în care altfel nu s-ar putea  realiza astfel de proiecte de dezvoltare. 

